stanford-oval/wikipedia huggingface dataset:
Shkëlzen Doli

Shkëlzen Doli (s. 9. elokuuta 1971 Elbasan, Albania) on albanialainen viulisti ja harmonikan soittaja.
Doli syntyi Elbasanissa ja aloitti viulunsoiton vuonna 1980. Doli voitti vuonna 1989 ensimmäisen palkinnon nuorille suunnatussa Jugoslavian kansallisessa musiikkikilpailussa Sarajevossa ja pääsi voiton ansiosta Novi Sadin musiikkiakatemiaan Jevgenia Tšugujevan oppilaaksi vuosiksi 1987–1991 [lähde? ]. Hän aloitti opinnot Wienissä vuonna 1992. Hän on vuodesta 1995 lähtien soittanut Wienin valtionoopperan orkesterissa[lähde? ], vuodesta 2005 vakituisena ja vuodesta 2009 Wienin filharmonikoissa.. Hän soittaa myös Ruth Yaakov Ensemblessä[lähde? ].
Saúl Martínez

| Henkilötiedot |
| --- | --- | --- |
Syntymäaika: 29. tammikuuta 1976 (ikä 48)
Syntymäpaikka: Colón, Honduras
Kansalaisuus:  Honduras
Pelipaikka: Hyökkääjä
Pituus: 168 cm
Seurat
| Vuodet | Seura | O (M) |
| 1997-1998 1999 2000 2000 2001 2001-2002 2002-2005 2006 2006 2007 2007 2008 2008-2009 | Long Island Rough Riders Miami Fusion Hampton Roads Mariners Olimpia Motagua Nacional Shanghai Shenhua Omiya Ardija Shanghai Shenhua Motagua Shanghai Shenhua Herediano Marathón |  |
Maajoukkue
| 2001–2009 | Honduras | 35 (16) |
Saúl Martínez (s. 29. tammikuuta 1976 Colón) on hondurasilainen entinen jalkapalloilija.
Jalkapallomaajoukkue

Martínez debytoi Hondurasin maajoukkueessa 2001. Hän on pelannut 35 maaottelua ja tehnyt niissä 16 maalia.
Monika Michalik

| Mitalit | Mitalit | Mitalit |  |
| --- | --- | --- | --- |
|  Monika Michalik. |  Monika Michalik. |  Monika Michalik. |  |
Maa:   Puola
Naisten paini
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 63 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Guangzhou 2006 | 63 kg |  |
|  Pronssia | Baku 2007 | 63 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Riika 2003 | 59 kg |  |
|  Kultaa | Varna 2005 | 63 kg |  |
|  Kultaa | Vilna 2009 | 63 kg |  |
|  Kultaa | Novi Sad 2017 | 63 kg |  |
|  Hopeaa | Seinäjoki 2002 | 59 kg |  |
|  Hopeaa | Moskova 2006 | 63 kg |  |
|  Hopeaa | Tbilisi 2013 | 63 kg |  |
|  Pronssia | Sofia 2007 | 63 kg |  |
|  Pronssia | Tampere 2008 | 63 kg |  |
|  Pronssia | Belgrad 2012 | 63 kg |  |
Monika Ewa Michalik (o.s. Rogień, s. 2. toukokuuta 1980 Międzyrzecz) on puolalainen naispainija ja Euroopan mestari.
Michalik on voittanut urallaan kaksi MM-pronssia ja yhdeksän EM-mitalia. EM-mitaleista neljä on kultaisia: mestaruudet ovat tulleet Riiasta 2003, Varnasta 2005, Vilnasta 2009 ja Novi Sadista 2017. Pekingin kesäolympialaisissa 2008 Michalik sijoittui 63 kilogramman painoluokassa kahdeksanneksi ja Lontoossa 2012 viidenneksi. Rio de Janeirossa 2016 hän saavutti olympiapronssia.
Aiheesta muualla

Kuvia tai muita tiedostoja aiheesta Monika Michalik Wikimedia Commonsissa
Maximilian Raub

| Mitalit> Maa:   Itävalta.Miesten melonta. Olympialaiset  | Mitalit> Maa:   Itävalta.Miesten melonta. Olympialaiset  | Mitalit> Maa:   Itävalta.Miesten melonta. Olympialaiset  | Maa:   Itävalta> Miesten melonta. |
| --- | --- | --- | --- |
|  Pronssia | Helsinki 1952 | K-2 1000 m |  |
|  Pronssia | Melbourne 1956 | K-2 1000 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Kultaa | Mâcon 1954 | K-2 10000 m |  |
|  Pronssia | Kööpenhamina 1950 | K-1 4×500 m |  |
|  Pronssia | Kööpenhamina 1950 | K-2 500 m |  |
|  Pronssia | Mâcon 1954 | K-1 4×500 m |  |
Maximilian (”Max”) Raub (13. huhtikuuta 1926 – 2019) oli itävaltalainen meloja, maailmanmestari ja kaksinkertainen olympiamitalisti. Hän sai miesten 1 000 metrin kajakkikaksikossa pronssia sekä vuoden 1952 kesäolympialaisissa Helsingissä että kesäolympialaisissa 1956 Melbournessa. Helsingissä hän lisäksi sijoittui 10 000 metrin kajakkikaksikossa neljänneksi.
Raub voitti ratamelonnan maailmanmestaruuskilpailuissa kerran kultaa (1954) ja kolmesti pronssia (1950, 1950, 1954).
Sardiinit

| Sardiinit |
| --- | --- |
 Tyynenmerensardiini (Sardinops sagax)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Sillikalat Clupeiformes
Heimo::  Jokisillit Alosidae  Dorosomatidae
Katso myös
   Sardiinit Commonsissa 
Infobox OKNimi-testi OK: 
Sardiini on nimitys useille eri puolilla maailmaa eläville sillikalojen lahkoon kuuluville kalalajeille, erityisesti suvuista Sardina, Sardinops ja Sardinella. Nimeä käytetään purkitettuina myös muista silleistä tai sillimäisistä kaloista. Sardiinit ovat pieniä ja öljyisiä ja ne kalastetaan 14–25 senttimetrin mittaisina. Kalastetut sardiinit yleensä purkitetaan ja säilötään öljyyn.
Etymologia

Sana sardiini (engl. Sardine) tulee kreikan kielen sanasta sardine tai sardinos joka viittaa Sardinian saareen.
Käyttö

Sardiineja kalastetaan kaupallisesti pääasiassa ihmiskäyttöön, ja ne ovatkin monille kansoille tärkeä ravinnonlähde. Niitä käytetään niin säilykkeinä, kuivattuina, suolattuina kuin savustettuina. Erityisen tärkeä sardiini on monien muiden lajien tavoin portugalilaisessa ruokakulttuurissa. Sardiineista saadaan myös sardiiniöljyä, jota on käytetty muun muassa maalin, lakan, linoleumin ja margariinin valmistukseen. Sardiineista valmistettua kalajauhoa käytetään ravintona eläimille.
Käyttö > Käyttö kielikuvissa

Sardiinien säilönnästä on tullut kielikuva muutamissa ilmauksissa, joilla kuvataan suurta ihmismäärää pienessä tilassa. Suomessa vastaava ilmaus "kuin sillit suolassa".
Italialainen  poliittinen sardiiniliike liike otti nimensä viitteenä säilykekalojen tiukkaan pakkaamiseen. Myös englannin kielessä väkijoukon tiiviyttä kuvataan sardiinipurkkiin viittaavalla ilmauksella "packed like sardines."
Aiheesta muualla

Raholan syötäviä sanoja: sardiini (Arkistoitu – Internet Archive)
Ravintoarvo: Sardiini keskiarvo, öljyssä ja tomaattikastikkeessa (Arkistoitu – Internet Archive) Fineli
Sardiinisäilyke
Sardiineja akvaariossa.
Sierra (täsmennyssivu)

Sierra voi tarkoittaa seuraavia:
Sierra Entertainment (myös Sierra On-Line), yhdysvaltalainen videopeliyritys
Ford Sierra, automalli
Sierra, S-kirjainta tarkoittava radioliikennetermi
macOS Sierra, käyttöjärjestelmän julkaisuversio
Projekti 945, NATO-nimi Sierra, venäläinen sukellusvene
Sierra Club, yhdysvaltalainen ympäristöjärjestö
Maantieteessä

Sierra Leone, valtio Länsi-Afrikassa
Sierra de Guadarrama, vuoristo Espanjassa
Sierra Madre, useita vuorijonoja
Sierra Maestra, vuorijono Kuubassa
Sierra Morena, vuorijono Espanjassa
Sierra Nevada, vuoristo Espanjassa
Sierra Nevada, vuoristo Meksikossa
Sierra Nevada, vuoristo Yhdysvalloissa
Henkilöitä > Sierra sukunimenä

Carlos Osoro Sierra (s. 1945), espanjalainen katolinen arkkipiispa ja kardinaali
Ismael Rueda Sierra (s. 1950), kolumbialainen katolinen arkkipiispa
Jessica Sierra (s. 1985), yhdysvaltalainen laulaja
José Luis Mumbiela Sierra (s. 1969), Kazakstanissa toimiva espanjalainen katolinen piispa
Pablo Zelaya Sierra (1896–1933), hondurasilainen taidemaalari
Roberto Sierra (s. 1953), puertoricolainen säveltäjä
Santiago Gómez Sierra (s. 1957), espanjalainen katolinen piispa
Terencio Sierra (1839–1907), Hondurasin presidentti 1899–1903
Henkilöitä > Sierra etunimenä

Sierra Deaton, yhdysvaltalainen poplaulaja, Alex & Sierra -duon jäsen
Sierra McCormick (s. 1997), yhdysvaltalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sierra”, voi hakea sivunnimihaulla, laajalla sivunnimihaulla tai tekstihaulla.
Microsoft Word

| Microsoft Word |
| --- | --- |

 Kuvakaappaus Wordista.
Kehittäjä:  Microsoft
Tiedot
Ohjelmistotyyppi:  Tekstinkäsittelyohjelma
Alusta:  Windows, OS X
Lisenssi:  omisteinen lisenssi
Aiheesta muualla
Verkkosivusto
Microsoft Word on Microsoftin kehittämä maailmanlaajuisessa käytössä oleva tekstinkäsittelyohjelma, joka on saatavina useina erikielisinä versioina.
Sitä käytetään monilla työpaikoilla ja koulutuksessa. Sitä voi nykyään kokeilla ilmaiseksi, mutta maksaa sen jälkeen. Se sisältyy Microsoft 365 -pakettiin.
Ohjelman uusimmat versiot on julkaistu osana Microsoft Office -ohjelmistoa Windows 2000-, XP- ja OS X -käyttöjärjestelmille. 
Wordin kanssa samoista markkinoista kilpailevat mm. Adobe FrameMaker, Corel WordPerfect, Apache OpenOffice, LibreOffice ja Google Docs.
Historia

Word julkaistiin nimellä Multi-Tool Word Xenixille ja MS-DOSille 25. lokakuuta 1983. Ohjelma ei ollut aluksi menestys, sillä kilpailu WordStarin ja WordPerfectin taholta oli tiukkaa. Vasta Windows 3.0:lle vuonna 1990 julkaistu Word valtasi tekstinkäsittelyohjelmien markkinat.
Vuonna 1997 Word for Windowsin markkinaosuus oli yli 90 %.
Wordin kehitystä johti Charles Simonyi, joka oli työskennellyt Xerox PARCissa. Hän kuitenkin tuskastui siihen, että Xerox ei saanut ideoitaan ja tutkimustyötään siirrettyä tuotteiksi ja siirtyi 1991 Microsoftille.
Simonyi palkkasi tuttunsa Xeroxin tutkimuskeskuksesta, Richard Brodien joka alkoi 1982 kehittää hiirellä ohjattua tekstinkäsittelyohjelmaa. Ensimmäinen Wordin versio oli pieni ohjelma, mutta siinä oli kehittyneitä ominaisuuksia, kun tyylit, monta ikkunaa, alaviitteet, toiminnan kumous (undo), kirjeiden tuottaminen (mail merge) ja suhteutetut fontit vain vakiolevyisten sijaan, joita voisi käyttää uusien lasertulostinten kanssa. Jopa Bill Gates oli vaikuttunut siitä, että ohjelma päivitti graafista ruutua reaaliajassa samalla kuin tekstiä kirjoitettiin.
Wordin demo jaettiin PC World -lehden kylkiäisenä marraskuun 1983 numeron mukana. Arvostelut olivat kuitenkin vaihtelevia, sillä ohjelmaa pidettiin vaikeana oppia Microsoftin pistäessä tekstinkäsittelyn täysin uusiksi.
Vuonna 1984 julkaistun Word 1.1a:n lähdekoodi on julkaistu Computer History Museumin verkkosivulla.
Versiohistoria > MS-DOS

1983 Word 1
1985 Word 2
1986 Word 3
1987 Word 4 eli Microsoft Word 4.0 for the PC
1989 Word 5
1991 Word 5.5
Versiohistoria > Mac OS, OS X, macOS

1985 Word 1 for the Macintosh
1987 Word 3
1989 Word 4
1991 Word 5
1993 Word 6
1998 Word 98
2000 Word 2001, viimeinen Mac OS 9:n kanssa yhteensopiva versio
2001 Word v.X, ensimmäinen pelkästään Mac OS X:lle suunnattu versio
2004 Word 2004
2008 Word 2008
2010 Word 2011
Versiohistoria > Microsoft Windows

1989 Word for Windows
1991 Word 2 for Windows
1993 Word 6 for Windows (nimettiin "6":ksi, jotta Windows-version numerointi noudattaisi MS-DOS-, Macintosh-versioiden ja kilpailevan ohjelmiston WordPerfectin vastaavaa).
1995 Word 95, tunnetaan myös nimellä Word 7
1997 Word 97, tunnetaan myös nimellä Word 8
1999 Word 2000, tunnetaan myös nimellä Word 9
2001 Word XP, tunnetaan myös nimellä Word 2002 tai Word 10
2003 Word 2003, tunnetaan myös nimellä Word 11, mutta sen virallinen nimi on Microsoft Office Word 2003
2007 Word 2007
2010 Word 2010
2013 Word 2013
Versiohistoria > SCO UNIX

Microsoft Word for UNIX Systems Release 5.1
Patenttiriita vuodesta 2009

Elokuussa 2009 uutisoitiin Wordin rikkovan kanadalaisen i4i-yhtiön patenttia. Patenttirikkomus koskee Microsoftin koodausta, jota käytetään tekstin muokkausten esittämisessä ja koodaamisessa. Patenttirikkomuksen johdosta Word saattaa joutua myyntikieltoon Yhdysvalloissa, ja Microsoftille määrättiin tapauksen johdosta 290 miljoonan dollarin sakot.  Riidan odotetaan ratkeavan korkeimmassa oikeudessa vuonna 2011.  Lopulta Microsoft tuomittiin maksamaan korvauksia lähes 300 miljoonaa dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
Microsoft Office Online Home Page
Microsoft Office
Access · Entourage · Excel · FrontPage · InfoPath · MapPoint · OneNote · Outlook · PowerPoint · Project · Publisher · Teams · Visio · Word
Maximilian Mittelstädt

Maximilian Mittelstädt vuonna 2023.
Maximilian Mittelstädt (s. 18. maaliskuuta 1997 Berliini) on saksalainen jalkapalloilija, pelipaikaltaan vasen laitapuolustaja. Hän on pituudeltaan 180-senttimetrinen. Hän edustaa Saksan Bundesliigassa pelaavaa Stuttgartia. Hän on pelannut Saksan A-maajoukkueessa vuodesta 2024.
Mittelstädt pelasi Hertha Berlinin junioreissa ja nousi seuran bundesliigajoukkueeseen ensimmäisen kerran keväällä 2016. Hän edusti Herthaa vuoteen 2023 saakka ja pelasi 145 bundesliigaottelua, joissa hän teki kaksi maalia. Kaudella 2017–2018 hän pelasi kolme Eurooppa-liigan ottelua. Hän siirtyi kesällä 2023 Stuttgartiin, jossa hän pelasi kauden 2023–2024 aikana 31 bundesliigaottelua ja teki niissä kaksi maalia.
Mittelstädt pelasi Saksan nuorisomaajoukkueissa alle 18-vuotiaista alle 21-vuotiaisiin. Hän pelasi Saksan A-maajoukkueessa ensimmäisen kerran maaliskuussa 2024 ystävyysottelussa Ranskaa vastaan ja teki maalin kolme päivää myöhemmin ystävyysottelussa Alankomaita vastaan. Kesäkuussa hän pelasi kolmannen maaottelunsa Ukrainaa ja neljännen Kreikkaa vastaan.
Maximilian Reinelt

| Mitalit | Mitalit | Mitalit |  |
| --- | --- | --- | --- |
|  Reinelt vuonna 2016. |  Reinelt vuonna 2016. |  Reinelt vuonna 2016. |  |
Maa:   Saksa
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kahdeksikko |  |
|  Hopeaa | Rio de Janeiro 2016 | kahdeksikko |  |
Maximilian Josef Reinelt (24. elokuuta 1988 Ulm, Länsi-Saksa – 9. helmikuuta 2019 Sankt Moritz, Sveitsi) oli saksalainen soutaja, olympiavoittaja, maailman- ja euroopanmestari, joka kilpaili kahdeksikoissa.
Reinelt voitti kahdeksikoissa olympiakultaa Lontoossa 2012 ja olympiahopeaa Rio de Janeirossa 2016. Hän voitti lisäksi maailmanmestaruuksia, MM-hopeamitaleita ja Euroopan mestaruuksia. Reinelt kuoli 30-vuotiaana lysähdettyään hiihtoladulle Sveitsissä 10. helmikuuta 2019.
Serkusavioliitto

Serkusavioliitto on kahden serkuksen välinen avioliitto. Joissakin kulttuureissa serkusavioliittoa pidetään insestinä, mutta valtaosassa maailmaa serkkuavioliitto on silti laillista.
Maailmanlaajuisesti serkusten väliset avioliitot ovat yleisiä: on arvioitu, että maailmanlaajuisesti jopa 20 prosenttia avioliitoista solmitaan serkkujen välillä. Arabien keskuudessa serkusavioliittoja avioliitoista on keskimäärin 40 prosenttia. BBC:n mukaan Isossa-Britanniassa asuvista pakistanilaisista 55 prosenttia on naimisissa serkkunsa kanssa.
Synnynnäisiä epämuodostumia esiintyy 4,5–6 prosentilla serkkujen välisistä lapsista, kun muulla väestöllä luku on 3 prosenttia.
Myös Suomessa serkukset voivat solmia avioliiton. Ruotsin valtakunnan Vuoden 1734 lain naimiskaaren säännös määritteli, että serkkujen avioituminen vaati kuninkaan luvan: ”Orpanat ei mahda otta toinen toistans awioxi, ellei Cuningas sijhen lupaa anna.” Venäjän vallan aikana keisarillinen asetus kumosi tämän 1872 ja serkut saivat normaalin avioliitto-oikeuden.
Joissakin kulttuureissa serkusten välisiä sukupuolisuhteita pidetään insestinä: serkusavioliitot ovat laittomia esimerkiksi eräissä Yhdysvaltain osavaltioissa sekä Etelä-Koreassa. Serkusavioliitot eivät ole kiellettyjä missään Euroopan valtiossa, mutta niiden osuus maanosan avioliitoista laski huomattavasti 1900-luvun toisella puoliskolla.
Muddus

Muddus on kartalla numero 6
Vesiputous Muddusin kansallispuistossa
Muddus on kansallispuisto Norrbottenin läänissä Ruotsin Lapissa. Puisto sijaitsee Jällivaaran taajamasta lounaaseen pääosin Jällivaaran, mutta joiltakin osin myös Jokimukan kunnan alueella. Kooltaan alue 493 neliökilometriä. Puisto on perustettu vuonna 1942 ja sitä on laajennettu 1984. Kansallispuistossa sijaitsee Ruotsin vanhin mänty, jonka ikä on noin 710 vuotta.
Alueella on koskematonta metsää ja suomaata. Siellä on melko tasaista, alueella on vain yksittäisiä vuorenhuippuja. Alueen eteläosassa on useita kuilumaisia laaksoja. Esimerkiksi Måskoskårså on 50–70 metriä syvä ja 2,5 kilometriä pitkä. Muddusjaure-järven ympärillä olevalla suomaalla on monipuolinen lintulajisto.
Puistossa kulkee pari erilaista reittiä. Niiden varsilla on neljä mökkiä ja kaksi kotaa. Tiettyyn aikaan vuodesta kulkua on paikoitellen rajoitettu.
Lähteitä

WSOY facta Suuri tietosanakirja
http://www.naturvardsverket.se/dokument/natur/natpark/parkbesk/muddus.htm (Arkistoitu – Internet Archive)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Saša Ilić

Saša Ilić (oikealla) ja nuori kannattaja.
Saša Ilić (s. 30. joulukuuta 1977 Belgrad, Jugoslavia) on serbialainen jalkapalloilija, pelipaikaltaan keskikenttäpelaaja. Hän edustaa Itävallan Bundesliigan FC Red Bull Salzburgia.
Ilic pelasi 10 vuotta FK Partizanissa ennen kuin siirtyi espanjalaiseen Celta Vigoon kaudella 2003–2004. Ilic liittyi turkkilaisen Galatasarayn miehistöön kesällä 2005 ja teki heti avausottelussaan kaksi maalia. Ilic olisi saanut Galatasarayssa pelipaidan numerokseen numero 10, mutta valitsi Partizanin aikaisen numeronsa 22.
Kesällä 2007 Ilic siirtyi Turkista hallitsevaan Itävallan mestariseuraan, FC Red Bull Salzburgiin, jossa hän pelaa edelleen numerolla 22.
A-maaotteluja Ilic on pelannut 35 ja tehnyt niissä 6 maalia (tilanne kesäkuussa 2006).
Aiheesta muualla

Saša Ilić (Arkistoitu – Internet Archive)
Serbia ja Montenegron joukkue – Jalkapallon MM-kilpailut 2006
1 Jevrić |
2 Ergić |
3 Dragutinović |
4 Duljaj |
5 Vidić |
6 Gavrančić |
7 Koroman |
8 Kežman |
9 Milošević |
10 Stanković |
11 Đorđević |
12 Kovačević |
13 Basta |
14 Đorđević |
15 Dudić |
16 Petković |
17 Nađ |
18 Vukić |
19 Žigić |
20 Krstajić |
21 Ljuboja |
22 Ilić |
23 Stojković |
Valmentaja Petković
Mukulavalkut

| Mukulavalkut |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Kämmekkäkasvit
Suku::  Mukulavalkut Malaxis  Sol. ex Sw.
Katso myös
   Mukulavalkut Commonsissa 
Infobox OKNimi-testi OK: 
Mukulavalkut eli sääskenvalkut (Malaxis) on kasvisuku kämmekkäkasvien heimossa. Siihen kuuluu yli 160 lajia, joita esiintyy ympäri maailman, Euraasiassa, Afrikassa, Amerikassa ja Tyynenmeren saarilla. Ne ovat pieniä maakasveja, litofyyttejä tai epifyyttejä. Ainoa laji Euroopassa on sääskenvalkku (Malaxis monophyllos, aiemmin Microstylis monophyllos). Se on yksilehtinen, pienikukkainen orkidea. Suomessa sääskenvalkku esiintyy paikoin Etelä- ja Itä-Suomessa, Keski-Pohjanmaalta Peräpohjolaan. Se on harvinainen, uhanalainen ja rauhoitettu kasvi, joka kasvaa letoilla ja kalkkiperäisillä kosteikoilla.
Aiheesta muualla

Suomen Lajitietokeskus: Mukulavalkut – Malaxis
Maximilian Krah

| Maximilian Krah |
| --- | --- |

Euroopan parlamentin jäsen
 2.7.2019–  
Ryhmä:  ID-ryhmä (2019–2024) Sitoutumaton (2024–)
Henkilötiedot
Syntynyt: 28. tammikuuta 1977 (ikä 47) Dresden, Saksan demokraattinen tasavalta
Kansalaisuus:  saksalainen
Tiedot
Puolue:  Vaihtoehto Saksalle
Aiheesta muualla
www.maximiliankrah.de
Maximilian Krah (s. 28. tammikuuta 1977 Dresden, Saksan demokraattinen tasavalta) on saksalainen poliitikko. Krah edustaa Vaihtoehto Saksalle -puoluetta. Krah on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.
Aiheesta muualla

Kuvia tai muita tiedostoja aiheesta Maximilian Krah Wikimedia Commonsissa
Maximilian Krah Euroopan parlamentin jäsenet. Euroopan parlamentti.
Shkodër-Pultin roomalaiskatolinen arkkihiippakunta

| Shkodër-Pultin roomalaiskatolinen arkkihiippakunta |
| --- | --- |
 Vaakuna
 Arkkihiippakunnan sijainti Albanian kartalla, korostettuina myös arkkihiippakunnan alaisuudessa toimivat kaksi hiippakuntaa.
Kirkkokunta:  Katolinen kirkko
Osa kirkkoa:  Ecclesiastical Province of Shkodrë- Pult
Seurakuntia:  43
Jäseniä:  167 000 eli 66,7% alueen väkiluvusta (2017)
Perustettu:  14. maaliskuuta 1867
Piispa:  Angelo Massafra
Tuomiokirkko:  Shkodër Cathedral
Virallinen sivusto
Shkodër-Pultin roomalaiskatolinen arkkihiippakunta (alb. Kryedioqeza e Shkodrës-Pult) on katolinen arkkihiippakunta Albaniassa. Sen keskuspaikka on Shkodër.
Hiippakunta perustettiin Skodran eli Skutarin hiippakuntana vuonna 345. 14. maaliskuuta 1867 hiippakunta korotettiin Shkodërin arkkihiippakunnaksi. 25. tammikuuta 2005 siihen yhdistettiin Pultin hiippakunta, jolloin arkkihiippakunnan nimeksi muutettiin Shkodër-Pultin arkkihiippakunta.
Vuonna 2017 arkkihiippakuntaan kuului 43 seurakuntaa, joissa oli yhteensä 167 000 jäsentä. Nämä muodostivat 66,7% arkkihiippakunnan alueen väestöstä. Arkkihiippakunnan johtamaan kirkkoprovinssiin kuuluvat myös Lezhën hiippakunta ja Sapën hiippakunta.
Aiheesta muualla

Arkkihiippakunnan kotisivut (albaniaksi)
Mukurapistiäiset

| Mukurapistiäiset |
| --- | --- |
 Euura tibialis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Lehtipistiäismäiset Tenthredinoidea
Heimo::  Lehtipistiäiset Tenthredinidae
Alaheimo::  Nematinae
Suku::  Mukurapistiäiset Euura  Newman, 1837
Katso myös
   Mukurapistiäiset Wikispeciesissä   Mukurapistiäiset Commonsissa 
Infobox OKVirheellinen NIMI-arvo: 
Mukurapistiäiset (Euura) on lehtipistiäisiin kuuluva hyönteissuku, johon kuuluu noin 650 lajia holarktiselta ja orientaaliselta alueelta. Erityisen runsaslajisia mukurapistiäiset ovat holarktisen alueen pohjoisosissa, ja esimerkiksi Suomesta lajeja tunnetaan 258. Monet lajit aiheuttavat äkämiä kasvien lehdille, oksiin tai silmuihin.
Mukurapistiäisten luokittelu on vaihdellut huomattavasti. Aiemmin sukuun luettiin pääasiassa sellaisia lajeja, joiden toukat kehittyvät äkämien sisällä. 2010-luvun geenitutkimukset ovat kuitenkin valottaneet lehtipistiäisten sukulaissuhteita, ja Euura-sukuun on tuotu suuri määrä lajeja Nematus-suvusta. Taksonomisten muutosten myötä suvun sisältö on muuttunut niin, että nykyään suurin osa mukurapistiäisiin luokiteltavista lajeista on sellaisia, jotka elävät toukkavaiheensa vapaana ilman äkämiä.
Euura pavida -lajin vapaana eläviä toukkia
Euura pedunculi -lajin aiheuttama äkämä
Joitakin lajeja

Herukkalehtiäinen (Euura leucotrocha)
Ojukepistiäinen (Euura pumilio)
Isokarviaispistiäinen (Euura ribesii)
Maximilian Njegovan

| Maximilian Njegovan |
| --- | --- |

Henkilötiedot
Syntynyt: 30. lokakuuta 1858 Zagreb, Itävalta-Unkari
Kuollut: 1. heinäkuuta 1930 (71 vuotta) Zagreb, Jugoslavian kuningaskunta
Ammatti:  sotilas
Sotilashenkilö
Palvelusvuodet:  1877–1918
Taistelut ja sodat:  ensimmäinen maailmansota
Sotilasarvo:  Seekadett, kontr-admiral, vara-amiraali ja Suuramiraali
Ylennykset:  kapteeni (1907) lippueamiraali (1911) vara-amiraali (1913) amiraali (1917)
Maximilian Njegovan (30. lokakuuta 1858 Zagreb – 1. heinäkuuta 1930 Zagreb) oli kroatialainen sotilas ja meriupseeri. Hän toimi Itävalta-Unkarin laivaston komentajana ensimmäisen maailmansodan aikana helmikuusta 1917 maaliskuuhun 1918 asti.